
S'analitzen les dades dels esdeveniments extrems de condicions de mar de 3 punts 
SIMAR al voltant de l'illa de Formentera pel període 1958-2011. Les sèries 
temporals posen de manifest la recurrència de tempestes de mar amb altures d'ona 
significant part damunt dels 5 m cada dos anys, a la vegada que destaquen 
esdeveniments part damunt dels 10 metres el 1980 i el 2002. La durada dels 
esdeveniments màxims anuals és variable, tot i que són habituals els fenòmens de 12 
a 18 hores de durada amb altures d'ona part damunt dels 2m durant més de 6 hores 
seguides. Els temporals més energètics procedeixen del NNE i estan lligats als 
ciclons mediterranis amb baixes pressions entre Balears i Sardenya. 

SEA STORM EXTREME EVENTS AT FORMENTERA: MAIN FEATURES AND 
RELATED SYNOPTIC SITUATIONS. Sea storm maximum anual events have been 
characterized by analysing storm data set, which comprises 3 SIMAR points during 
the period 1956-2911. Time series show that each two years Formentera suffers sea 
storms of 5m in significant wave height. Additionally we have identified the two 
largest sea storms since 1956, with wave heights aboven 10 meters in 1980 and 2002. 
The surge duration tend to be between 12 and 18 hours of waves larger than 2m in 
heights. The most energetic surges proceed from NNE and are related to 
mediterrranean cyclones situations, characterized by a los pressure centre between 
Balearic Islans and Sardinia. 

fenòmens tenen importants conseqüències 
per als sistemes costaners, que poden 


Els temporals poden definir-se, d'una 
forma senzila i sense entrar en massa 
detalls, com una pertorbació atmosférica 
acompanyada de forts vents entre d'altres 
elements. Quan aquesta pertorbació afecta 
la mar, un dels efectes immediats és un 
increment de l'altura d'ona i, de vegades, 
del nivell marí (storm surge). Aquests 


traduir-se en l'erosió de les platges 1 les 
dunes, la inundació de les zones deprimides 
i també en danys en els hàbitats, les 
infrastructures o les edificacions, entre 
molts d'altres (Nott, 2006). 

La magnitud d'aquests processos i les 
respostes són proporcionals a la seva 
energia. En aquest sentit, temporals 

energètics poden accelerar les taxes 
d'erosió de la línia de costa 1 condicionar 
les possibilitats de recuperació del sistema 
costaner (Morton i  Sallenger, 2003; 
Gómez-Pujol et al., 2011). 

Tant és així que el protocol per a la 
Gestió Integrada de les Zones Costaneres 
de la Mediterrània (PAP/RAC, 2007), 
signat el 2008 pels Estats Membres de la 
UE, inclou un capítol dedicat als riscos 
naturals i recomana l'avaluació de la 
perillositat 1 el risc de les zones costaneres 
per tal d'adoptar mesures de prevenció 1 
mitigació envers els desastres naturals. 


A les Illes Balears comptam amb 
algunes contribucions, tot 1 que minses, a 
propòsit del clima marítim 1 el règim 
extremal. Canyelles (2010), a la seva tesi, 
quasi bé no aborda l'apartat descriptiu i 
regional de l'onatge 1 els esdeveniments 
extrems. Per contra, centra el gruix de la 
seva tasca en mètodes per a la caracte- 
rització del règim extremal (Cafiellas et al., 
2007; en l'estudi de les teleconnexions del 
règim extremal del Golf de Lleó amb la 
NAO (Cafiellas et al., 2010b) o la predicció 
de l'onatge a partir d'algoritmes genètics 
(Cañellas et al., 20102). 

Fig. 1. Àrea d'estudi i localització dels punts SIMAR emprats a l'estudi. 
Fig. I. Study area and location of SIMAR points used in the analysis. 

Així les coses, l'objectiu del present treball 
és identificar els esdeviments extrems 
anuals a cada una de les façanes marítimes 
de l'illa de Formentera durant els darrers 53 
anys (1958-2011) i caracteritzar-ne els 
principals atributs 1 les situacions sinòp- 
tiques associades. 


Materials i mètode 


Àrea d'estudi 

L'illa de Formentera, juntament amb 
s'Espalmador, són les dues illes més 
meridionals del subarxipèlag pitiüs. A 7 km 
de la Punta de la Torre de les Portes, es 
diposa amb una superfície aproximada de 
83km i una llargària de 18km (Servera, 
1999). 

Des d'un punt de vista fisiogràfic l'illa 
té una forma allargada, lleugerament 
triangular (Fig. 1). A ponent l'accident del 
Puig Guillem marca la posició d'un dels 
puntals fini-miocènics (Tortonià superior) 
sobre els que descansa l'illa, a partir del 
qual les dunes quaternàries construiren un 
cordó que, a mode de tómbol, lliga amb 
l'altre promontori de l'illa: la Mola, també 


construida pels materials del Miocè 
superior (Costa et al., 1985). 
Així doncs, Pilla de Formentera 


presenta tres façanes marines: a ponent, des 
de la Punta des Trabucador —al pas de 
s'Espalmador— fins al Cap de Barbaria 
queda la façana occidental de l'illa. Del 
mateix cap estant fins a la Punta Roja hi 
tenim la façana meridional, tot acollint 
l'amfiteatre de la Platja de Migjorn—Ponent. 
Finalment, protegida per l'illa d'Eivissa 1 
orientada a gregal, resta la façana nord-est. 


Dades d'onatge 

La identificació dels esdeveniments de 
temporal marí s'ha realitzat a partir de les 
dades del projecte HIPOCAS (Guedes- 


Soares, 2008) 1 el seu manteniment 1i 
ampliació per Puertos del Estado a la xarxa 
de punts de dades históriques d'onatge 
SIMAR. Les dades utilitzades en el present 
estudi consisteixen en séries temporals 
d'onatge simulades (altura, període 1 
direcció d'ona) a una freqüéncia de tres 
hores, que han estat sotmeses a processos 
de reanàlisi 1 calibració (Jiménez et al., 
2012). Els punts seleccionats per dur a 
terme l'anàlisi de les sèries temporals han 
estat el SIMAR2099105 per a la façana 
occidental de l'illa, el SIMAR2102102 per 
a la meridional i el SIMAR2104105 per a la 
facana nord-oriental. Els dos primers nodes 
tenen un abast temporal per al període 
1958-2011, mentre que el darrer sols aporta 
dades per al període 1996-2011. 


Definició de temporal marí 

D'entre els diferents mètodes a l'ús per 
a la caracterització dels temporals s'ha 
optat pel mètode dels màxims anuals 
(Mendoza et al., 2011; Jiménez et al., 
2012). Aquest consisteix en la determinació 
dels valors màxims d'altura d'ona per a 
intervals d'un any. Així doncs, per a la 
construcció d'una sèrie temporal d'extrems 
màxims anuals de tempestes marines, 
s'han considerat aquells esdeveniments que 
han superat els 2m d'altura significativa 
d'ona (Hs) de forma ininterrompuda durant 
un mínim de 6 hores (Mendoza et al., 
2011). L'interval de 6 hores permet 
determinar la duració mínima del temporal, 
ja que és lògic que durant un mateix 
esdeveniment, ni totes les ones siguin 
iguals, ni superin el llindar d'altura 
establert. Així, si durant les 6 hores l'altura 
d'ona és igual o major a 2 m, el temporal 
no ha acabat. En canvi, si l'altura d'ona 
descendeix per sota dels 2 m durant més de 
6 hores, llavors es considera que el 
temporal ha acabat. Aquest filtre permet 
assegurar-se que s'han seleccionat esdevé- 

niments diferents 1 la independència de les 
sèries temporals. 

Els punts SIMAR es troben a mar 
oberta, per la qual cosa reben onatge de 
direccions que en realitat no afecten les 
costes de Formentera, bé perquè l'illa 
d'Eivissa actua de barrera protectora, bé 
perquè la pròpia illa de Formentera fa un 
efecte d'ombra per a l'onatge del sud als 
nodes del nord i viceversa. Així doncs, s'ha 
realitzat una restricció de la direccionalitat 
d'onatge 1 s'han exclòs aquells registres 
corresponents a les zones d'ombra de cada 
punt. 

Així, el punt SIMAR2099105 per a la 
façana occidental de l'illa exclou les 
direccions compreses entre 45° i 1352, el 
SIMAR2102102, per a la façana sud, abasta 
les direccions entre 252 1 325" 1, finalment, 
el SIMAR2104105, per a la façana nord- 
oriental, rep la influència de l'onatge 
procedent entre 0° 1 210°. 

El procés de selecció dels temporals 1 
dels màxims, així com de les variables de 
període, durada, direcció, velocitat del vent 
i direcció del vent, s'ha dut a terme 
mitjançant un codi desenvolupat en el 
programari MATLAB?. 


Resultats 


Evolució dels temporals entre 1958 i 2011 
La Fig. 2 presenta les sèries d'altura 
d'ona significant màxima anual per als 
cinquanta-tres anys d'estudi i per a cada 
una de les façanes marítitimes de l'illa de 
Formentera. No s'observa cap tendència 
temporal significativa en l'altura dels 
esdeveniments màxims (Taula 1), tot i que 
per al període 1960-1990 sembla que es 
doni una alternança d'anys amb tempestes 
més energètiques i menys energètiques, tot 
i que dins del rang entre els 3 1i 6m i amb 
períodes de 8 a 12s. Tampoc s'observa cap 


1958 - 2011 
Punt SIMAR Pendent r? (probabilitat) 
2099105 -0.010 0.003 (p>0.05) 
2102102 -0.004 0.002 (p>0.05) 
2104105* -0.090 0.033 (p»0.05) 


Taula 1. Anàlisi de regressió de les sèries 
temporals i significació del valor d'ajust dels 
mínims quadrats . * Per a 2104105 la sèrie just 
abraça de 1996 a 2011. 

Table 1. Time series regressions analysis. Slope 
is calculated by least squares fitting and the 
associated statistically significant p-value. * The 
time period for 2104105 is from 1996 to 2011. 


tipus de tendència pel que fa a la 
procedéncia dels temporals o de la seva 
durada durant el període d'estudi (Fig. 2). 


Característiques dels temporals 

Els valors d'altura màxima per al 
període 1958-2011 oscillen entre 3 i 6 
metres (Fig. 3). Localment s'observen 
valors amb un màxim de 10m per a 1980 i 
de 13m per a 2001, corresponent el primer 
a la façana meridional i el segon a 
l'oriental, que és l'única directament 
exposada als vents i onatges del primer 
quadrant. 

Com es pot observar tant a la sèrie 
temporal de la Fig. 2 com a l'histograma 
d'altures màximes annuals de la Fig. 3, no 
hi ha diferències significatives quant a la 
magnitud dels temporals de les façanes 
marines, si bé hi ha una lleugera asimetria 
en la distribució dels valors d'altura, que es 
tradueix en esdeveniments un poc més 
energètics a llevant i migjorn, mentre que a 
ponent són menys intensos. 

Pel que fa al període d'ona associat a 
cada un dels esdeveniments màxims anuals, 
també es reprodueix l'esquema regional 
descrit per a l'altura d'ona. Així, els valors 
corresponents als punt 2102102 1 2104105 
tendeixen a ser lleugerament superiors als 
de 2104105. 

Fig. 1. Séries temporals d'altura d'ona significant, període 1 durada del temporal marí. 
Fig. I. Time series of wave significant height, period and storm duration. 

Fig. 3. Histrograma de l'altura d'ona significativa de l'esdeveniment màxim anual. 
Fig. 3. Frequencies of wave significat height from maximum anual events. 


També s'ha recollit la direcció de 
propagació de l'onatge durant el període 
d'estudi (Fig. 4). Els esdeveniments 
d'onatge màxim anuals tenen una clara 
component sud al punt SIMAR2102102, el 
40% dels temporals provenen d'aquesta 
direcció. Com també passa a ponent amb el 
punt SIMAR2099105, tot i que amb una 
proporció menor (2590), perquè a través del 
corredor que suposa el canal des Freus hi 





Fig. 4. Rosa de direccions dels esdeveniment màxims anuals: 





arriben els onatges de nord i nord-nordest 
(ca. 2096) dels quals l'illa d'Eivissa no el 
protegeix. Pel que fa a la façana oriental de 
Formentera, punt SIMAR 2104105, les 
direccions dels esdeveniments màxims 
anuals tenen una abassegadora component 
del primer quadrant (60 90) amb una 
marcada presència dels  onatges de 
tramuntana i amb menor mesura dels de 
gregal (Fig. 4). 





SIMAR2099105 (esquerra), 


SIMAR2102102 (centre) i SIMAR2104105 (dreta). 
Fig. 4. Maximum anual event rose directions: SIMAR 20999105 (left), SIMAR 2102102 (centre) and 
SIMAR2104105 (right). 

Pel que fa a la durada dels 
esdeveniments, entesa com el temps que 
passa d'ençà que una ona supera l'altura de 
2m fins que torna a registrar un valor 
inferior després de 6 hores part damunt 
d'aquest límit, crida l'atenció el contrast 
entre façanes marítimes. A la Fig. 5 es pot 
apreciar com a les façanes oriental i 
meridional de Formentera els temporals 
tendeixen a ser més llargs que no pas a 
ponent, tot coincidint amb el que passa amb 
l'altura d'ona significativa (Fig. 3). Així, 
mentre a ponent els temporals duren entre 
121 18 hores i poques vegades depassen les 
20 hores, a migjorn i llevant, els esdeve- 
niments màxims anuals arriben a durades 
entre 18 1 24 hores d'ones part damunt dels 
2m d'Hs i no són estranys casos que es 
perllonguen més enllà de les 30 o 36 hores 
(Fig. 5). Si hom reprèn la sèrie temporal de 
la Fig. 2, val la pena de destacar que es 
poden diferenciar de forma nítida alguns 
períodes pel que fa a la durada dels 
temporals màxims anuals. Així doncs, 

sembla que entre l'any 1969 1 1976 existí 
certa treva pel que fa a la intensitat 1 
energia dels temporals, com també succeí 
entre el 1980 1 el 1988. La primera meitat 
dels noranta és un període especialment 
conflictiu pel que fa a la persistència dels 
esdeveniments energètics 1 d'ença del 2000 
hi ha una certa irregularitat, tot 1 que sense 
arribar a la durada dels temporals extrems 
previs. 


Estacionalitat 
La figura 6 presenta la distribució 
estacional dels esdeveniments màxims 


anuals durant el període estudiat per al 
conjunt de les observacions fetes a l'illa de 
Formentera. Aquesta distribució posa de 
manifest l'existència d'una marcada 
estacionalitat amb un règim de temporals 
entre el setembre i el maig i un període de 
calma per als mesos de juny, juliol i agost. 
Els límits d'aquesta estació queden definits 
per mesos amb algun cas de temporal, tot i 
que amb altures d'ona 1 durades discretes 

Fig. 5. Histrograma de la durada dels esdeveniments màxims anuals. 
Fig. 5. Frequencies storm duration from maximum anual events. 

Fig. 6. Estacionalitat dels esdeveniments màxims anuals. 


Fig. 6. Maximum anual events seasonality. 


i d'escassa energia (Fig 7). 

Les tormentes més energétiques i de 
durada més llarga es concentren des 
d'octubre a febrer, com també passa a les 
costes de Catalunya (Mendoza et al., 2011). 
Aquesta és l'época de temporals que està 
associada al període de ciclogènesis més 
intenses que es dóna a la conca meditar- 
rània (Lionello et al., 2006). 


Situacions sinóptiques 

Una vegada obtingut el llistat d'esde- 
veniments extrems s'han consultat els 
mapes sinòptics corresponents a les apli- 
cacions de reanàlisi de l'European Centre 
for Medium Weather Forecast (ECMWF). 
Bàsicament, s'observen tres configuracions 
tipus a les que van associades els esdeve- 
niments extrems anuals: els ciclons medi- 
terranis, les adveccions del sud 1 les 
adveccions de l'est. 

Els ciclons mediterranis es caracteritzen 
per un centre de baixes pressions sobre 
l'oest de la Mediterrània (Fig. 8). Aquests 

Fig. 7. Distribució estacional de l'altura d'ona 
significant i la durada dels temporals marins. 
Fig. 7. Seasonal paterns of wave significant 
height and storm duration. 

temporals poden presentarse com a 
configuracions de mesoescala i baixa 
intensitat, o bé, poden cobrir una àrea de 
dimensions menors (Campins et al., 2000). 
Són característics la ubicació d'una altra 
pressió sobre l'Atlàntic i una intensa 
depressió entre Balears 1 Sardenya (ca. 996 
mb) on els vents bufen intensament de nord 
1 gregal (Genovés et al., 2006). 

Per ordre d'importància en la generació 
dels temporals marins màxims anuals tenim 
les adveccions del sud (Fig. 8). Aquestes es 
caracteritzen per la presència d'una baixa 
pressió en el centre de l'Atlàntic que genera 
importants gradients de pressió en super- 
fície que activen l'acció dels vents de 
component sud, tot i que amb direccions 
que poden oscil-lar de SE, S i SW 
(Campins et al., 2011). 

Finalment, el tercer grup de temporals 
estan associats a les adveccions de l'est i el 
seu tret distintiu consisteix en una alta 
pressió sobre el nord 1 el centre d'Europa 1 
una baixa pressió sobre el nord d'Àfrica. 
Un dels seus efectes són vents que bufen 
des de l'Est (Mendoza et al., 2011). 


Conclusions 


S'analitzen les dades dels esdeve- 
niments extrems de condicions de mar de 3 
punts SIMAR al voltant de l'illa de 
Formentera del període 1958-2011. 

Les sèries temporals posen de manifest 
la recurrencia de tempestes de mar amb 
altures d'ona significant part damunt dels 
5m cada dos anys, a la vegada que 
destaquen esdeveniments part damunt dels 
10 metres el 1980 1 el 2002. 

La durada dels esdeveniments màxims 
anuals és variable, tot i que són habituals 
els fenómens de 12 a 18 hores de durada 
amb altures d'ona part damunt dels 2m 
durant més de 6 hores seguides. 





Fig. 8. Situacions sinóptiques tipus en qué es 
donen els temporals marins a Formentera. Els 
gràfics procedeixen de l'European Centre for 
Medium Weather Forecast (ECMWF), les 
isolínies fan referència a la pressió en superfície 
i l'escala de color a la pressió en altura (500). 
Situació de Cicló Mediterrani (superior) per a 
l'11/11/2001 a les 06:00h UTC. Situació 
d'advecció del sud (centre) el 22/12/2000 a les 
12:00h UTC. Situació d'avecció de l'est 
corresponent al 7/5/2002 a les 12:00h UTC. 

Fig. 8. Formentera sea storms related synoptic 
situations. Graphs from European Centre for 
Medium Weather Forecast (ECMWF), lines sea 
level pressure and colour heigh pressure (500). 
Mediterranean cyclone (upper) 11/11/2001 at 
06:00h | UTC. South advection (centre), 
22/12/200 at 12:00h UTC. East advection 
7/5/2002 at 12:00h UTC. 

Els temporals més energètics proce- 
deixen del NNE i estan lligats als ciclons 
mediterranis amb baixes pressions entre 
Balears i Sardenya. Per aquest motiu, 
l'ocurrència de les temporals marins té una 
marcada estacionalitat i és més recurrent els 
mesos d'octubre a febrer. 


Agraiments 


A Puertos del Estado per faciliar les 
dades del punts SIMAR i a l'ECMWF per 
l'accés 1 consulta dels mapes de situacions 
sinóptiques del projecte ERA. 

